open-index/open-wikipedia-markdown huggingface dataset:
ზენამხარი

**ზენამხარი** (ყოფილი *ბეჟაანთკარი*) — სოფელი აღმოსავლეთ საქართველოში, თიანეთის მუნიციპალიტეტის ზარიძეების ადმინისტრაციულ ერთეულში (მცხეთა-მთიანეთის მხარე).

მდებარეობს ქართლის ქედის აღმოსავლეთ კალთაზე, მდინარე ვერხველის (ივრის აუზი) მარჯვენა ნაპირას, ზღვის დონიდან 1600 მ-ზე, თიანეთიდან 14 კმ-ში. აქვს მაღალმთიანი დასახლების სტატუსი. 

XIX საუკუნეში ზენამხარში დასახლებული იყვნენ მთიელი მიგრანტები — ფშავლები და ხევსურები, რომელთაც თავიანთი პირველსაცხოვრისიდან საკულტო ობიექტები გადმოჰქონდათ. ზენამხრის ყველაზე ყმამრავალი სალოცავი იყო ხმალას ნიში, რომელიც სისაურთ თემის ხევსურების მფარველად ითვლებოდა.

## დემოგრაფია
2014 წლის აღწერით სოფელში მუდმივი მოსახლეობა არ არის.

## ლიტერატურა 
## სქოლიო
კატეგორია:თიანეთის მუნიციპალიტეტის ნასოფლარები
კატეგორია:თიანეთის მუნიციპალიტეტის სოფლები
კვერნაულა

საკუთარი სახელი **კვერნაულა** შეიძლება აღნიშნავდეს:

* კვერნაულა (არტანის თემი) — სოფელი თიანეთის მუნიციპალიტეტში (არტანის თემი)
* კვერნაულა (ღულელების თემი) — სოფელი თიანეთის მუნიციპალიტეტში (ღულელების თემი)
კვერნაულა (ღულელების თემი)

**კვერნაულა** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ღულელების თემში. მდებარეობს ერწოს ქვაბულში, ზღვის დონიდან 1050 მეტრზე. თიანეთიდან მდებარეობს 32 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 74 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
კვერნაულა (არტანის თემი)

**კვერნაულა** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, არტნის თემში. მდებარეობს მდინარე ივრის მარცხენა ნაპირზე, ზღვის დონიდან 1100 მეტრზე. თიანეთიდან დაშორებულია 7 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 40 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
მელიასხევი

**მელიასხევი** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, სიმონიანთხევის თემში. მდებარეობს ერწოს ქვაბულის ჩრდილო-დასავლეთ ნაწილში, ზღვის დონიდან 1070 მეტრზე. თიანეთიდან დაშორებულია 20 კილომეტრით. კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 71 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
ნადოკრა

**ნადოკრა** (*ყოფილი* ***ბიკორტა***, *ნოკორნა*) — სოფელი აღმოსავლეთ საქართველოში, ერწოში, მცხეთა-მთიანეთის მხარის თიანეთის მუნიციპალიტეტში, სიმონიანთხევის თემში.

პლატონ იოსელიანი თავის ნაშრომში „ნოკორნის ტაძარი“ (), წერს: „ნოკორნის ტაძარი (არჩილის მონასტერი) მდებარეობს 2 ვერსტის დასავლეთით სოფელი ნოკორნიდან, ანუ, როგორც დღეს მას დამახინჯებით მოიხსენიებს მოსახლეობა — ნაზდოკრა“.

## ისტორია 
ისტორიულ წყაროებში მოიხსენიება როგორც **ნოტოკრა**, **ნოკორნა**, **ნაკორნა**, **ნადოკრა**. „ქართლის ცხოვრების„ თანახმად, არაბებისგან წამებით მოკლული, ქართლის ერისთავის არჩილ სტეფანოზის ძის გვამი ქართველ აზნაურებს მოუპარავთ და დაუკრძალავთ ნოტოკრაში, არჩილ მეფის მიერვე აშენებულ ეკლესიაში. ნადოკრა საკათალიკოსო სოფელი იყო და სვეტიცხოვლის სასარგებლოდ გარკვეული გამოსაღები ეკისრებოდა. მეფე გიორგი VIII-მ 1457 წელს სვეტიცხოველს ახალი გუჯარით დაუმტკიცა ნადოკრის მფლობელობა. XIX საუკუნის შუა წლებში სოფელში დასახლდნენ ხევსურები.

## დემოგრაფია
2014 წლის აღწერის მონაცემებით სოფელში ცხოვრობს 152 ადამიანი.

## სქოლიო
კატეგორია:თიანეთის მუნიციპალიტეტის სოფლები
საყდრიონი (თიანეთის მუნიციპალიტეტი)

**საყდრიონი** (*ყოფილი* ***მერეკანი***) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ხევსურთსოფლის თემში. მდებარეობს ერწოს ქვაბულში, ზღვის დონიდან 1060 მეტრზე. თიანეთიდან დაშორებულია 27 კილომეტრით.

## ისტორია
სოფლის სახელწოდება მერკანი შემორჩენილია ბევრ ისტორიულ საბუთში. ამ სახელით მოხვედრილა სოფელი იოანე ბაგრატიონის „ქართლ-კახეთის აღწერაშიც“. სოფელი ბაგრატიონსაც აქვს ნახსენები, როგორც ერწოს მხარის ერთ-ერთი სასაზღვრო პუნქტი — „ირტო-საყდრიონი“. საყდრიონი ადმინისტრაციულად ჯერ კახეთის საერისთავოში შედიოდა, შემდგომ (XVI-XVIII საუკუნეები) თიანეთის სამოურავოში და ბოლოს თიანეთის მაზრაში. ფეოდალური საკუთრებუს თვალსაზრისით XI-XVI საუკუნეებში სოფლის ტერიტორია უფრო სვეტიცხოვლის მონასტრის ხელდებულად  განიხილებოდა, ხოლო XVII-XVIII საუკუნეებში, ძირითადად სახასო საკუთრება გახდა, თუმცა აქ ყმა-მამული ცალკეულ ფეოდალებსა და ალავერდის მონასტერსაც გაუჩენია. XIX საუკუნის შუა წლებიდან მერკანში ქართველი მთიელები უკვე ფართომასშტაბიან მიგრაციას იწყებენ, თუმცა ეს პროცესი XVII-XVIII საუკუნეებშიც შესამჩნევი უნდა იყოს.

## დემოგრაფია
2014 წლის აღწერის მონაცემებით სოფელში ცხოვრობს 358 ადამიანი.

## ღირსშესანიშნაობები 
სოფელში შემონახულია ქართული ხუროთმოძღვრების ძეგლი — შუა საუკუნეების დარბაზული ეკლესია. აღმოსავლეთ ფასადში სატრაპეზო ქვის დასავლეთ მხარეს ამოკვეთილია მედალიონი „ბოლნური ჯვრით“. ეკლესიის დასავლეთით ეკვრის მოგვიანებით აგებული ორსართულიანი სამრეკლო. სოფლის ჩრდილოეთით, ზეგანზე, დგას ლომისასგორის შუა საუკუნეების დარბაზული ეკლესია. ნაგებია რიყის ქვით, ქვიშაქვისა და კირქვის კვადრებით. ლომისასგორის ჩრდილო-დასავლეთით მდებარეობს დიდბატონი ხატი — განვითარებული შუა საუკუნის დარბაზული ეკლესია, რომლის დასავლეთ კედელზე მიდგმულია კოშკი. სოფლის მიდამოებშია აგრეთვე დევენაანთხევის დარბაზული ეკლესია, რომლის მახლობლად შეიმჩნევა ნასაოფლარის ნაშთები; კვირიას ხატი, თამარის საყდრის ნანგრევები და სხვა.

## ლიტერატურა 
**რამიშვილი რ., ჯორბენაძე ბ.,* ერწო-თიანეთის არქეოლოგიური ექსპედიციის სადაზვერვო მუშაობის შედეგები, «მაცნე. ისტორიის, არქეოლოგიის, ეთნოგრაფიისა და ხელოვნების ისტორიის სერია», 1978, № 1;

## სქოლიო
კატეგორია:თიანეთის მუნიციპალიტეტის სოფლები
Miss Sarajevo

„**Miss Sarajevo**“ — ირლანდიური როკ-ჯგუფ U2-ს და ლუჩანო პავაროტის მიერ 1995  წელს ჩაწერილი სიმღერა და სინგლი, შეტანილი ალბომში *Original Soundtracks 1*. ეს არის ბრაიან ინოსა და U2-ს ერთობლივი პროექტი, რომელშიც თავმოყრილია მუსიკა სხვადასხვა ფილმისათვის. სიმღერა ასევე შეტანილია ჯგუფის ალბომში *The Best of 1990–2000* და შესრულებული იქნა ჯორჯ მაიკლის მიერ, ალბომზე  *Songs from the Last Century*. მიუხედავად იმისა, რომ ამერიკული „ბილბორდის“ ჩარტში სიმღერამ არ გაამართლა, ევროპულ ქვეყნებში მას დიდი წარმატება ხვდა წილად. ბონო მას თვლის ჯგუფის რეპერტუარიდან თავის ერთ-ერთ საყვარელ სიმღერად.

სიმღერა სხვადასხვა დროს სრულდებოდა ცოცხლად ჯგუფის კონცერტებზე. პავაროტისთან ერთად იგი შესრულდა 1996 წლის 20 ივნისს, მოდენაში და შეტანილი იქნა ალბომში *Pavarotti & Friends Together for the Children of Bosnia*.

## სიმღერების სია 
## სქოლიო 
კატეგორია:1995 წლის სინგლები
კატეგორია:U2-ს სიმღერები
Discothèque (სიმღერა)

„**Discothèque**“ — ირლანდიური როკ-ჯგუფ U2-ს სინგლი ალბომიდან *Pop*, რომელიც გამოვიდა 1997 წელს.

ელექტრონული მუსიკის ელემენტების არსებობა ჯგუფის მუსიკაში შეიმჩნეოდა წინა სტუდიურ ალბომებზეც, თუმცა ყველაზე მეტად ამ მხრივ თავი გამოიჩინა ალბომმა  Pop. განსაკუთრებით ეს ცვლილება შეიმჩნევა აღნიშნულ სიმღერაშიც.

დიდი წარმატება ჰქონდა სიმღერის ვიდეოკლიპსაც, რომელშიც ჯგუფის წევრები გადაცმულები არიან სხვადასხვა კოსტუმში და ცეკვავენ დისკოთეკის გაფორმების ფონზე.

## სიმღერების სია
## სქოლიო 
კატეგორია:1997 წლის სინგლები
კატეგორია:U2-ს სიმღერები
შვიდწლიანი ომი

**შვიდწლიანი ომი** (1756 – 1763) — გლობალური სამხედრო კონფლიქტი, გამოირჩეოდა დიდი მასშტაბურობით, ვინაიდან მასში ჩაბმული იყო იმ დროის ზესახელმწიფოთა უმეტესობა. შვიდწლიანი ომი მიმდინარეობდა როგორც ევროპაში, ასევე ჩრდილოეთ ამერიკაში, კარიბის აუზში, ინდოეთში, ფილიპინებში.

## წინაპირობები 
XVIII საუკუნის 50-იან წლებში ევროპული სახელმწიფოების წინააღმდეგობამ მათი ორ მტრულ კოალიციად დაჯგუფება განაპირობა. ავსტრია, რუსეთი, საფრანგეთი და საქსონია ინგლისსა და პრუსიას დაუპირისპირდა. 1756 წელს მათ შორის ე.წ. შვიდწლიანი ომი (1756–1763) დაიწყო. საბრძოლო მოქმედებები სამ კონტინენტზე – ევროპაში, აზიასა და ამერიკაში გაიშალა.

## მიმდინარეობა 
მოწინააღმდეგეთათვის გაერთიანების საშუალება რომ არ მიეცა, პრუსიის მეფე ფრიდრიხ II-მ ყველას დაასწრო და 1756 წლის 29 აგვისტოს საქსონიას დაესხა თავს. საქსონიის კურფიურსტი პოლონეთში გაიქცა, ფრიდრიხმა საქსონია დაიპყრო.

შვიდწლიან ომში სრულად გამოვლინდა ფრიდრიხ II-ის სამხედრო ნიჭი. სწრაფი მანევრებით ის ასწრებდა ყოველი მხრიდან მოძალებული მტრისგან საზღვრების დაცვას და, ამავე დროს, რამდენიმე ბრწყინვალე გამარჯვებაც მოიპოვა. მაგრამ პრუსია  მოწინააღმდეგეებთან შედარებით პატარა სახელმწიფო იყო და უთანასწორო ბრძოლაში მისი ძალები მალე ამოიწურა. 1759 წლის ბრძოლაში რუს–ავსტრიელთა 58–ათასიანმა არმიამ სასტიკად დაამარცხა პრუსიის 40–ათასიანი ჯარი (კუნერსდორფის ბრძოლა). პრუსია მხოლოდ მოკავშირეთა შორის უთანხმოებამ გადაარჩინა. მან ძალების შემოკრება შეძლო, მაგრამ მისი მდგომარეობა მაინც კრიტიკული იყო. რუსებმა აღმოსავლეთ პრუსია, ავსტრიელებმა კი სილეზია დაიკავეს. პრუსია კატასტროფისაგან 1761 წელს რუსეთის იმპერატორ ელისაბედ I-ის გარდაცვალებამ იხსნა. რუსეთში პეტრე III გამეფდა, რომელმაც პრუსიასთან ზავი დადო და რუსეთის ჯარი პრუსიიდან გაიყვანა.ამის შემდეგ რუსეთის მხარდაჭერასმოკლებული ავსტრიაც იძულებული შეიქნა ზავი დაედო პრუსიასთან. ზავის შედეგად პრუსიამ ავსტრიისაგან სილეზია დაიბრუნა.

ინგლისსა და საფრანგეთს შორის საომარი მოქმედებები ძირითადად კოლონიებში – ამერიკასა და ინდოეთში გაიშალა. ამერიკაში ინგლისმა დიდ წარმატებას მიაღწია. საფრანგეთზე გამარჯვება აქ მნიშვნელოვანწილად განაპირობა ჩრდილოეთ ამერიკის ინგლისის კოლონიების მხარდაჭერამ, საფრანგეთის სამფლობელო კვებეკი (კანადა) კოლონისტთა შეიარაღებულმა ძალებმა და ინგლისის ჯარმა დაიკავა.

ძალზე მნიშვნელოვანი იყო ის წარმატებებიც, რომლებიც ინგლისელებმა ინდოეთში მოიპოვეს. ენერგიული მოქმედებით მათ ხელთ იგდეს ბომბეი, მადრასი და კალკუტა.

1763 წლის პარიზის ზავით საფრანგეთმა დათმო კანადა და მისისიპის აღმოსავლეთი სანაპიროები. ინდოეთში საფრანგეთმა მთელი სამფლობელოები დაკარგა, ზოგიერთი სავაჭრო დანიშნულების უმნიშვნელო პუნქტის გარდა. ინგლისისა და საფრანგეთის ბრძოლა კოლონიებისათვის საფრანგეთის სრული მარცხით დამთავრდა.

## სქოლიო 

კატეგორია:XVIII საუკუნის ომები
კონსტანტინე ზანისი

მინი|კონსტანტინე ზანისი
thumb|300px|კონსტანტინე ზანისის დიპლომი. პირველი კავკასიური ფოტოგამოფენა, 1897
**კონსტანტინე მათეს ძე ზანისი** (1864–1947) — რუსი ფოტოგრაფი.

## ბიოგრაფია
ბავშვობა ალექსანდროპოლში გაატარა. 1878 წელს ოჯახი გადმოსახლდა თბილისში და იმავე წელს სასწავლებელში ჩააბარა. სასწავლებლის დამთავრების შემდეგ მოეწყო კერძო ფოტოგრაფიულ სახელოსნოში. 1890-1901 წლებში მიწვეული იყო კავკასიის მეაბრეშუმეობის სადგურში ფოტოგრაფად. 1897 წელს მონაწილეობა მიიღო მოყვარულ ფოტოგრაფთა საზოგადოების პირველ კავკასიურ გამოფენაზე, სადაც ბრინჯაოს მედლით დაჯილდოვდა. 1901 წელს საიუბილეო კავკასიის გამოფენაზე მას მიაკუთვნეს რუსეთის საიმპერატორო საზოგადოების ჯილდო — მცირე ოქროს მედალი (დიდი ოქროს მედალი ერგო ცნობილ ფოტოგრაფს ედუარდ კლარს), რომელიც მან დაიმსახურა იმ 220 ფოტოგრაფიული სურათისათვის, რომელიც მან ამავე საზოგადოების დაკვეთით გადაიღო. ფოტოები ასახავდა მევენახეობისა და მეღვინეობის ტექნოლოგიის განვითარებას, როგორც აღმოსავლეთ ისე დასავლეთ საქართველოში. 1898 წლიდან კ. ზანისი აქტიურად სწავლობს და ფოტოზე ასახავს ქართული ფუტკრის მოვლისა და მოშენების ყველა წესს. ფოტოხელოვანის ობიექტივში მოხვდა ასევე ისეთი ახალი კულტურის შემოტანა და დანერგვა საქართველოში, როგორიცაა ჩაი და ციტრუსები. მის ფოტოებზე ასახულია ჩაის ბუჩქების პირველი სანერგე, პირველი ფაბრიკა ჩაქვში, საქართველოს ჩაის სპეციალისტის ლაო ჯინ ჯაოს მოღვაწეობა ბათუმის ოლქში. 

1901 წელს დაინიშნა კავკასიის სამხედრო ოლქის სამხედრო-ტოპოგრაფიული განყოფილების ფოტოგრაფიის ხელმძღვანელად. საქართველოს პირველი რესპუბლიკის წლებში (1918-1921) იყო სამხედრო სამინისტროს ფოტოგრაფიის გამგე. საბჭოთა პერიოდში აგრძელებდა მუშაობას სამხედრო-ტოპოსგრაფიულ დაწესებულებაში. იგი მონაწილეობდა ფოტოგრაფიული შემოქმედებითი კავშირების მუშაობაში, ფოტოგამოფენებში, აზიარებდა ხელოვნებას ფოტოგრაფების ახალ თაობას. 1936 წელს მას მიენიჭა შრომის გმირის წოდება.

## ლიტერატურა
*ინასარიძე შ., „საქართველოს მესურათხატენი“, თბილისი, 2002, გვ. 13

## რესურსები ინტერნეტში
*კ. ზანისის ფოტოგალერეა .  საქართველოს ფოტოგრაფიის მუზეუმი. 

## სქოლიო
კატეგორია:დაბადებული 1864
კატეგორია:გარდაცვლილი 1947
ტუშურები

**ტუშურები** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, თემის ცენტრი. მდებარეობს მდინარე ქუსნოს (ივრის აუზი) მარცხენა მხარეს, ზღვის დონიდან 1150 მეტრზე. თიანეთიდან დაშორებულია 5 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 344 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
დორის ლოიტჰარდი

**დორის ლოიტჰარდი** (; დ. 10 აპრილი, 1963, მერენშვანდი, შვეიცარია) — შვეიცარიელი პოლიტიკოსი. ქრისტიან-დემოკრატიული სახალხო პარტიის წარმომადგენელი. 2004–2006 წწ. მისი ხელმძღვანელი.

## კარიერა
* 1999–2006 — ეროვნული საბჭოს დეპუტატი
* 2006 წლიდან — ფედერალური საბჭოს წევრი
* 2009 წელს — ვიცე-პრეზიდენტი
* 2010 წლის 1 იანვრიდან 31 დეკემბრამდე შვეიცარიის ფედერალური პრეზიდენტი.
* 2017 წლის 1 იანვრიდან 31 დეკემბრამდე შვეიცარიის ფედერალური პრეზიდენტი.

## იხილეთ აგრეთვე
* ქალი პრეზიდენტების სია

## რესურსები ინტერნეტში
* დორის ლოიტჰარდის ბიოგრაფია 

კატეგორია:შვეიცარიელი პოლიტიკოსები
კატეგორია:შვეიცარიის პრეზიდენტები
კატეგორია:დაბადებული 1963
კატეგორია:შვეიცარიელი ქალი პოლიტიკოსები
კატეგორია:ქალი პრეზიდენტები
კატეგორია:დაბადებული 10 აპრილი
კატეგორია:ევროპის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:ცოცხალი ადამიანები
Last Night on Earth

„**Last Night on Earth**“ — ირლანდიური როკ-ჯგუფ U2-ს სიმღერა და მესამე სინგლი ალბომიდან *Pop*, რომელიც გამოვიდა 1997 წელს. სიმღერა პირველად დაიწერა ჯერ კიდევ ალბომზე *Zooropa* მუშაობისას. 1995 წელს, როდესაც დაიწყო მუშაობა ახალ სტუდიურ დისკზე, ჯგუფმა იმუშავა მის სახეცვლილ ვარიანტზე. თუმცა, სინამდვილეში, ეს იყო ერთ-ერთი უკანასკნელი სიმღერა, რომელიც ჩაიწერა Pop-ისათვის.

სიმღერისათვის გადაღებულ მუსიკალურ ვიდეოში მონაწილეობს მწერალი უილიამ ბეროუზი.

## სიმღერების სია
## სქოლიო 
კატეგორია:1997 წლის სინგლები
კატეგორია:U2-ს სიმღერები
The Edge

**დევიდ ჰაუელ ევანზი** (დ. 8 აგვისტო, 1961), უფრო მეტად ცნობილი სასცენო სახელით **The Edge** — ირლანდიელი ვოკალისტი და მუსიკოსი, ჯგუფ U2-ს გიტარისტი. იგი გამორჩეულია გიტარაზე დაკვრისას განსაკუთრებული ჟღერადობით. 2003 წელს ჟურნალმა როლინგ სტოუნი იგი დაასახელა ყველა დროის 100 საუკეთესო გიტარისტის სიაში #24 ადგილზე.

## რესურსები ინტერნეტში
*U2.com
*Music Rising
*

კატეგორია:ირლანდიელი მუსიკოსები
კატეგორია:ირლანდიელი მომღერლები
კატეგორია:U2-ს წევრები
კატეგორია:დაბადებული 1961
კატეგორია:დაბადებული 8 აგვისტო
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
კატეგორია:ლონდონში დაბადებულები
ღულელები

**ღულელები** (ყოფ. ***ამტნისხევი***) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, თემის ცენტრი. მდებარეობს ერწოს ქვაბულში, მდინარე აძეძის (ივრის მარჯვენა შენაკადი) მარჯვენა მხარეს, ზღვის დონიდან 1040 მეტრზე. თიანეთიდან დაშორებულია 27 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 260 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
ეტა (მრავალმნიშვნელოვანი)

**ეტა** შეიძლება აღნიშნავდეს:
 
* ეტა (ასო) — ბერძნული ანბანის ასო
* ეტა — ბასკური ტერორისტული ორგანიზაცია
პოსტ-პანკი

**პოსტ-პანკი** — როკ-მუსიკის განხრა, რომელიც ჩამოყალიბდა 1970-იანი წლების ბოლოს, მას შემდეგ, რაც ტრადიციული პანკ-როკის პოპულარობამ იკლო. ეს ჟანრი ეფუძნება პანკ-როკის ჟღერადობის პრინციპებს, მაგრამ უფრო ექსპერიმენტული და კომპლექსურია. პოსტ-პანკმა, თავის მხრივ, საფუძველი ჩაუყარა ალტერნატიული როკისა და ანდერგრაუნდული მუსიკის ჩამოყალიბებას. ნაწილობრივ ამაში თავისი როლი ითამაშა კრაუტროკის განხრამ (სინთეზატორებით და მონოტონური გამეორებით), იამაიკურმა დაბ მუსიკამ (ბას გიტარის მხრივ), ამერიკულმა ფანკმა, სტუდიურმა ექსპერიმენტებმა და დისკო მუსიკამაც კი.

1980-იან წლებში პოსტ-პანკმა დაიმკვიდრა თავი მუსიკალურ ისტორიაში და იქცა გოთიკური როკის, ინდუსტრიული მუსიკისა და ალტერნატიული როკის წინამორბედად.

## ლიტერატურა 
* 
* 
* 
* 

## რესურსები ინტერნეტში 
* Post-punk
* Post-punk essay and sampler

კატეგორია:მუსიკის ჟანრები
ლარი მალენი

**ლოურენს ჯოზეფ მალენ უმცროსი**,  (დ. 31 ოქტომბერი, 1961), უფრო მეტად ცნობილი სასცენო სახელით **ლარი მალენი** (Larry Mullen) — ირლანდიელი მუსიკოსი, რომელიც ჯგუფში U2 დასარტყამ ინსტრუმენტებზე უკრავს.

ლარი არის ჯგუფის დამაარსებელი. თავდაპირველად მისი სახელით კოლექტივს „The Larry Mullen Band“ ეწოდა. პარალელურად იგი არის რამდენიმე სხვა პროექტის მონაწილეც. 1993 წელს მალენი გახდა მაიკ სტაიპისა და მაიკ მილსის დროებითი პროექტის Automatic Baby წევრი. ცნობილია ლარისა და ადამ კლეიტონის მიერ ფილმის შეუსრულებელი მისია მთავარი მუსიკალური თემის რემიქსი, შექმნილი 1996 წელს. ჯგუფის შემადგენლობაში მუსიკოსი არის 22 გრემის ჯილდოს მფლობელი.

## რესურსები ინტერნეტში
* U2.com
* ბიოგრაფია საიტზე @U2 
* 

კატეგორია:ირლანდიელი მუსიკოსები
კატეგორია:U2-ს წევრები
კატეგორია:დაბადებული 1961
კატეგორია:დაბადებული 31 ოქტომბერი
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
დიკ ევანზი

**რიჩარდ „დიკ“ ევანზი** — მუსიკოს დეივ ევანზის (The Edge-ის), როკ-ჯგუფ U2-ს გიტარისტის წევრის ძმა.

U2-ს პირველ შემადგენლობაში, რომელსაც "The Hype" ერქვა, ძმები უკრავდნენ ერთსა და იმავე გიტარაზე, რომელიც შინაურ პირობებში დაამზადეს. ეჯი მუსიკოსის კარიერის არჩევას მიაწერს ძმის მხრიდან გავლენას.

The Hype თავისი არსებობის მცირე პერიოდის შემდეგ გარდაქმნილი იქნა. მუსიკოსები შეთანხმდნენ, რომ სამი გიტარისტი (ძმები და ბონო) უკვე ზედმეტია. უკანასკნელი კონცერტი ამ შემადგენლობით გაიმართა ჯერ The Hype-ს სახელით, შემდეგ კი - დიკის გარეშე, U2-ს სახით. 

აღნიშნული კონცერტის შემდეგ დიკმა დატოვა U2 და ყურადღება სწავლაზე გადაიტანა. მოგვიანებით ის გახდა ჯგუფების The Virgin Prunes და The Screech Owls წევრი.

უკანასკნელ პერიოდში მან წვლილი შეიტანა ახალი ირლანდიური მუსიკის ფესტივალში Snakes & Ladders, რომლის კურატორი არის The Virgin Prunes-ის ყოფილი წევრი, დენიელ ფიგიზი. 

## სქოლიო
კატეგორია:ირლანდიელი როკ-მუსიკოსები
კატეგორია:U2-ს წევრები
კატეგორია:ცოცხალი ადამიანები
პოლ მაკგინესი

მინიატიურა|
**პოლ მაკგინესი** (დ. 17 ივნისი, 1951) — კომპანია Principle Management Limited-ის (დუბლინი, ირლანდია) დამაარსებელი. მაკგინესი უფრო მეტად ცნობილია, როგორც ჯგუფ U2-ს მენეჯერი მისი მთლიანი წარმატებული კარიერის მანძილზე. ამავე დროს იგი არის პიჯეი ჰარვის, პედი კეისის და ჯგუფების Art of Noise და The Rapture  მენეჯერიც.

კატეგორია:U2
კატეგორია:დაბადებული 1951
კატეგორია:დაბადებული 17 ივნისი
კატეგორია:ცოცხალი ადამიანები
სტივ ლილიუაიტი

**სტივ ლილიუაიტი** (დ. 1955 წელს) — გრემის მფლობელი ინგლისელი მუსიკალური პროდიუსერი.

მისი კარიერა დაიწყო 1972 წელს, ლეიბლზე Polygram. წლების განმავლობაში სტივი ცნობილია, როგორც ჯგუფ U2-ს სიმღერების თანაპროდიუსერი (ბრაიან ინოსთან ერთად).

## რესურსები ინტერნეტში 
* მენეჯმენტი
* Twitter
* acebook
*[ *Allmusic*-ის სტატია]

კატეგორია:U2
კატეგორია:დაბადებული 1955
კატეგორია:ცოცხალი ადამიანები
Staring at the Sun (U2-ს სიმღერა)

„**Staring at the Sun**“ — ირლანდიური როკ-ჯგუფ U2-ს სიმღერა და მეორე სინგლი ალბომიდან *Pop*, რომელიც გამოვიდა 1997 წელს. კომპოზიციას დიდი წარმატება ჰქონდა. იგი სრულდებოდა ჯგუფის 1997 წლის საკონცერტო ტურნეს მსვლელობისას. თუმცა, სცენაზე იგი მხოლოდ გიტარის თანხლებით იყო წარდგენილი.

## სიმღერების სია
## სქოლიო 
კატეგორია:1997 წლის სინგლები
კატეგორია:U2-ს სიმღერები
New Year's Day (სიმღერა)

„'''New Year's Day'*“ — ირლანდიური როკ-ჯგუფ U2-ს 1982 წლის სიმღერა და სინგლი ალბომიდან *War''. იგი მიეძღვნა პოლონურ მოძრაობა „სოლიდარობას“.

კომპოზიციაში გამოკვეთილად ჟღერს ადამ კლეიტონის ბას-გიტარა და The Edge-ის პარტია კლავიშებიან საკრავებზე. სიმღერის პოპულარობა აღინიშნა გაერთიანებული სამეფოს ჩარტში ჯგუფის პირველი ჰიტური სინგლით - იგი მოხვდა სიის #10 პოზიციაზე. მას ასევე დიდი წარმატება ხვდა წილად სხვა ქვეყნებშიც.

სიმღერის მუსიკალურ ვიდეოს MTV-ს ეთერში აქტიურად აჩვენებდნენ. იგი გადაღებულია შვედეთში, 1982 წლის დეკემბერში.

## სიმღერების სია
## ჩარტები
## სქოლიო 
კატეგორია:1983 წლის სინგლები
კატეგორია:U2-ს სიმღერები
კატეგორია:1983 წლის სიმღერები
კატეგორია:Island Records-ის სინგლები
კატეგორია:საახალწლო სიმღერები
ადამ კლეიტონი

**ადამ ჩარლზ კლეიტონი** უფრო მეტად ცნობილი სასცენო სახელით **ადამ კლეიტონი**  (დ. 13 მარტი, 1960) — ირლანდიელი ბას-გიტარისტი, ჯგუფ U2-ს წევრი.

კლეიტონი გაიზარდა დუბლინის საგრაფოში. იგი ცნობილია ბას-გიტარაზე შესრულებული U2-ს სიმღერების ცნობილი პარტიებით - ესენია "New Year's Day", "With or Without You", "Get on Your Boots", და "Magnificent". კრიტიკოსები მის მიერ ალბომის *No Line on the Horizon* შექმნაში შეტანილ წვლილს თვლიან ადამის საუკეთესო ბას-პარტიებად.

იგი ასევე მუშაობდა რამდენიმე სოლო-პროექტზე. ცნობილია ადამის და ლარი მალენის მიერ ფილმის შეუსრულებელი მისია მთავარი მუსიკალური თემის რემიქსი, შექმნილი 1996 წელს. კლეიტონი, ჯგუფის შემადგენლობაში არის 22 გრემის ჯილდოს მფლობელი.

## რესურსები ინტერნეტში
* U2-ს ოფიციალური საიტი

კატეგორია:ირლანდიელი მუსიკოსები
კატეგორია:U2-ს წევრები
კატეგორია:დაბადებული 13 მარტი
კატეგორია:დაბადებული 1960
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
Sunday Bloody Sunday (სიმღერა)

„**Sunday Bloody Sunday**“ — ირლანდიური როკ-ჯგუფ U2-ს 1982 წლის სიმღერა  სინგლი ალბომიდან *War*. სიმღერა აღსანიშნავია თავისი მილიტარისტული რიტმით, გიტარის უხეში ჟღერადობით და მელოდიური ჰარმონიებით. ეს არის ჯგუფის ერთ-ერთი ყველაზე პოლიტიკური ქვეტექსტის მქონე კომპოზიცია, რომელიც ეფუძნება ჩრდ. ირლანდიაში მომხდარ რეალურ მოვლენებს - სისხლიანი შაბათის ინციდენტს, რომელსაც შეეწირა მშვიდობიანი მოსახლეობა.

## სიმღერები 
## სქოლიო 
კატეგორია:1983 წლის სინგლები
კატეგორია:1982 წლის სიმღერები
კატეგორია:U2-ს სიმღერები
ტოლათსოფელი

**ტოლათსოფელი** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ღულელების თემში. მდებარეობს ერწოს ქვაბულში, აძეძისა და თრანულის (ივრის აუზი) შუამდინარეთში, ზღვის დონიდან 1050 მეტრზე. თიანეთიდან დაშორებულია 29 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 42 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
War Tour

**War Tour** — ირლანდიური როკ-ჯგუფ U2-ს საკონცერტო ტურნე, გამართული 1982-1983 წლებში, ალბომის *War* მხარდასაჭერად.

ტურნეს კონცერტებს ადგილი ჰქონდა დასავლეთ ევროპაში, აშშ-ში და იაპონიაში. საკონცერტო პროგრამა უშუალოდ შედგებოდა ძველი სიმღერებისგან, თუმცა ალბომის War სიმღერები სიას ემატებოდა ტურნეს მსვლელობასთან ერთად.

კრიტიკულად და კომერციულად შოუების უმეტესობას დიდი წარმატება ხვდა წილად, განსაკუთრებით აშშ-ში, სადაც U2-მ დაიმკვიდრა მნიშვნელოვანი საკონცერტო ჯგუფის სახელი. სცენები, სადაც Sunday Bloody Sunday-ს შესრულებისას ბონო აქნევდა თეთრ დროშას, იქცა ჯგუფის იმიჯის სიმბოლოდ.

ტურნეს მსვლელობისას ჩაიწერა საკონცერტო ალბომი *Under a Blood Red Sky* და გადაღებული იქნა საკონცერტო ფილმი.

## სეტლისტი 
*Out Of Control
*Twilight
*Surrender
*I Threw A Brick Through A Window
*A Day Without Me
*An Cat Dubh / Into The Heart
*Sunday Bloody Sunday
*The Cry
*The Electric Co.
*I Fall Down
*October
*New Year's Day
*Gloria
*I Will Follow

;ბისზე

*Fire
*A Celebration
*11 O'Clock Tick Tock

საგულისხმოა, რომ სიმღერების სია დრო და დრო იცვლებოდა.

## რესურსები ინტერნეტში
* U2.com
* U2.com - ტურნე War

კატეგორია:U2-ს ტურნეები
კატეგორია:1982 წლის საკონცერტო ტურნეები
ქვემო ნაქალაქარი

**ქვემო ნაქალაქარი** (*ყოფილი* ***ბორტაძე***) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ნაქალაქარის თემში. მდებარეობს ერწოს ქვაბულში, მდინარე აძეძის (ივრის მარჯვენა შენაკადი) მარჯვენა მხარეს, ზღვის დონიდან 1050 მეტრზე. თიანეთიდან დაშორებულია 33 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 118 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
ქვინზლენდის ტენიანი ტროპიკები

**ქვინზლენდის ტენიანი ტროპიკები** — მსოფლიო მემკვიდრეობის ძეგლი, რომელიც მოიცავს დაახლ. 8 940 კმ²-ს და მდებარეობს ავსტრალიის შტატ ქვინზლენდში. იგი გადაჭიუმულია ტაუნსვილიდან კუკტაუნამდე.

ტენიანი ტროპიკები მოიცავს ბევრ უნიკალურობებს, როგორიცაა 390 იშვიათი მცენარის ჯიში, რომელთაგანაც 74-ს გადაშენება ემუქრება. 85 ჯიში ამ ტერიტორიის ენდემია.

## იხილეთ აგრეთვე
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Wet Tropics Management Authority webpage
* World heritage listing for Wet Tropics of Queensland

კატეგორია:ქვინზლენდის გეოგრაფია
კატეგორია:მსოფლიო მემკვიდრეობის ძეგლები ავსტრალიაში
ეროვნული ლიგა 2

**ეროვნული ლიგა 2** (წარსულში: **პირველი ლიგა**) — საქართველოს ეროვნული საფეხბურთო ჩემპიონატის რანგით მეორე დივიზიონი (უმაღლესი ლიგის შემდეგ). ლიგა 1990 წელს დაარსდა. ამჟამად ლიგაში 10 კლუბი გამოდის. 2019 წლიდან ატარებს მისი სპონსორის, Crystalbet-ის სახელს — „Crystalbet ეროვნული ლიგა 2“.

## გამარჯვებულები და პრიზიორები 
## კლუბები 2022 წლის სეზონში 
საქართველოს ფეხბურთის ფედერაციის სადისციპლინო და დავების განმხილველი კომიტეტის გადაწყვეტილებით მე-13 ტურის შემდეგ შევარდენი 1906 და დინამო ზუგდიდი გათამაშებიდან მოიხსნენ.

## რესურსები ინტერნეტში
*პირველი ლიგა — Soccerway.com
*პირველი ლიგა — GFF.GE 

## სქოლიო

კატეგორია:საქართველოს საფეხბურთო ტურნირები
კატეგორია:საქართველოს ფეხბურთი
ულურუ-კატა-ტიუტის ეროვნული პარკი

**ულურუ-კატა-ტიუტა** — ეროვნული პარკი ავსტრალიის ჩრდილოეთ ტერიტორიაში, რომელიც შესულია იუნესკოს მსოფლიო მემკვიდრეობის სიაში. იგი მდებაორებს დარვინისგან სამხრეთით, 1431 კმ-ის დაშორებით. პარკი მოიცავს 1398 კმ²-ს.

ამ პარკში მდებარეობს ქვიშაქვის უზარმაზარი ფორმაცია ულურუ. 

## იხილეთ აგრეთვე
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* World heritage listing for Uluru-Kata Tjuta National Park
* Official Tourism Information Site 
* A Report on the Uluru-Kata Tjuta National Park

კატეგორია:ავსტრალიის ეროვნული პარკები
ფრეიზერი (კუნძული)

**ფრეიზერი** () — ქვიშიანი კუნძული ავსტრალიის ქვინზლენდის შტატის სამხრეთ სანაპიროსთან. მდებარეობს ბრისბენიდან დაახლოებით 300 კმ-ში. 2006 წლის აღწერით, კუნძულის მოსახლეობა შეადგენს 360 კაცს. 1992 წელს შევიდა იუნესკოს მსოფლიო მემკვიდრეობის ჩამონათვალში, როგორც განუმეორებელი ბუნებრივი ძეგლი.

## გეოგრაფია 
thumb|right|250px|კუნძულ ფრეიზერის რუკა
კუნძულს აქვს წაგრძელებული ფორმა. მისი სიგრძე დაახლოებით 120 კმ-ია, სიგანე კი 7-დან 23 კმ. მისი ფართობია — 1840 კმ². იგი მიჩნეულია უდიდეს ქვიშიან კუნძულად მსოფლიოში.

მისი შემადგენელი დიუნები წარმოიქმნა დაახლოებით 400 ათასი წლის წინ და აქვთ სიმაღლე 240 მეტრამდე. კუნძულზე არსებობს 40-ზე მეტი სასმელად ვარგისი ტბა, რომელთაგან ყველაზე დიდია — ბოუმინგენის ტბა (ფართობი 200 ჰა). კუნძულის დასავლეთი სანაპირო დაკავებულია მანგროს ტყეებით და ჭაობებით, ოკეანისკენ მიქცეული აღმოსავლეთი კი დაახლოებით 100 კმ-ის სიგრძის თეთრ ქვიშიანი პლაჟია. ჩრდილოეთ ნაწილში შენარჩუნებულია ხელუხლებელი ტენიანი ეკვატორული ტყეები, რომლის დიდი ნაწილი (დაახლოებით 1645 კმ²) არის გრეიტ-სენდის ეროვნული პარკის ნაწილი. საინტერესოა კუნძულის ცხოველთა სამყაროც. პატარა სიღრმის, კარგად გამთბარ ტბებში ბინადრობენ სასმელი წყლის კუები, ხოლო ხმელეთზე გვხვდება ველური ჯიშის ძაღლი დინგო.

## ისტორია 
ავსტრალიის ევროპელთა კოლონიზაციამდე კუნძულზე ცხოვრობდნენ რამდენიმე ათასი აბორიგენები. *ბატჩულას* (Butchulla) ტომის ენაზე კუნძულს ერქვა *კგარი* (K`gari) — *სამოთხე*. თანამედროვე სახელი დაკავშირებულია კაპიტან ფრეიზერის და მისი ცოლის გვართან, რომელთა გემმაც „Stirling Castle“ განიცადა ავარია კუნძულთან.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* Fraser Island From the Air 
* Official Website of the Department of Environment and Resource Management for more information and camping permits 
* World heritage listing for Fraser Island
* FraserIsland.info - extensive information about all aspects of Fraser Island 
* Great Sandy Biosphere 

კატეგორია:ავსტრალიის კუნძულები
კატეგორია:მსოფლიო მემკვიდრეობის ძეგლები ავსტრალიაში
კატეგორია:კუნძულები ანბანის მიხედვით
გუჯაბიძეები

**გუჯაბიძე** — ერთ-ერთი უძველესი ქართული გვარი. გუჯაბიძეები წარმოშობით მესხები არიან, რომლებმაც ლიხის ქედი გადაიარეს და დასახლდნენ გურიაში. გვარი გუჯაბიძე გუჯაბის სამონასტრო კომპლექსიდან უნდა მოდიოდეს. გუჯაბიძეები ნაკაშიძეების ყმები იყვნენ.

## რესურსები ინტერნეტში
* გუჯაბიძეები 

## სქოლიო
*
კაისერი (მრავალმნიშვნელოვანი)

საკუთარი სახელი **კაისერი** შეიძლება აღნიშნავდეს:

* კაისერი — ქალაქი თურქეთში
* კაისერი — პროვინცია თურქეთში
The Fray

thumb|300px|The Fray (2014)

**The Fray** — ამერიკული როკ-ჯგუფი. შეიქმნა აიზეკ სლეიდისა და ჯო კინგის მიერ 2002 წელს. The Fray ნიშნავს კამათს. ამ სახელის დარქმევა მეგობრებმა წვეულებაზე გადაწყვიტეს მას შემდეგ, რაც მათ შეხვდათ ფურცელი, რომელზეც ეს სიტყვა ეწერა.

## დისკოგრაფია
;სტუდიური ალბომები
* *How to Save a Life* (2005)
* *The Fray* (2009)
* *Scars & Stories* (2012)
* *Helios* (2014)

## რესურსები ინტერნეტში
* 

კატეგორია:ამერიკული როკ-ჯგუფები
კატეგორია:2002 წელს ჩამოყალიბებული ჯგუფები
წმინდა პარამონი

**წმინდა პარამონი** –   მართლმადიდებელი ეკლესიის წმინდანი, ხსენების დღე   არის ძველი სტილით 29 ნოემბერი, ახალი სტილით - 12 დეკემბერი.  წმინდა მოწამე პარამონი და  მასთან ერთად სამას სამოცდაათი წმინდანი  250 წელს, იმპერატორ დეციუსის (249-251) მეფობისას აღესრულენ ქრისტესთვის. ბითვინიის (მცირე აზია) მთავარმა, აკვილინემ სამას სამოცდაათი მართლმორწმუნე შეაპყრობინა და წამებით აიძულებდა მათ, კერპებისთვის მსხვერპლი შეეწირათ. ქრისტიანთა ტანჯვა რომ იხილა, ადგილობრივმა მკვიდრმა, დიდებულმა პარამონმა შესძახა: „რამდენი უდანაშაულო იღუპება იმისთვის, რომ უსულო კერპებს არ სცემს თაყვანს!“ ამისთვის ისიც შეიპყრეს, ენა გაუხვრიტეს, სხეული მახვილებით დაუსერეს, დაბოლოს, სხვა სამას სამოცდაათ მოწამესთან ერთად თავი მოჰკვეთეს.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:III საუკუნის ქრისტიანი წმინდანები
კატეგორია:გარდაცვლილი 250
აკაკი სინელი

**აკაკი სინელი** — მართლმადიდებელი ეკლესიის წმინდანი, ხსენების დღე არის ძველი სტილით 29 ნოემბერი, ახალი სტილით - 12 დეკემბერი. ღირსი აკაკი სინელის შესახებ წმინდა იოანე კიბისაღმწერელი მოგვითხრობს თავის „სათნოებათა კიბეში“. ნეტარი აკაკი ცხრა წლის მანძილზე - სიკვდილამდე მორჩილებით იტანდა უდები და უწყალო მოძღვრის სასტიკ მოპყრობას, რისთვისაც უფალმა ცხონება მიმადლა.

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:VI საუკუნის ქრისტიანი წმინდანები
ფითრი

**ფითრი** (Viscum) — მარადმწვანე, ნახევრად პარაზიტული ბუჩქების გვარი ფითრისებრთა ოჯახისა. მწვანე ხორცოვანი ყლორტები აქვს. ფოთლები მთლიანია, ტყავისებური, მოპირისპირედ განლაგებული.

## ბოტანიკური აღწერა
აქვს ერთსქესიანი, წვრილი, მომწვანო, ყვითელი ან თეთრი ყვავილები, რომლებიც შეკრებილია ღეროს ორკაპებში. ნაყოფი მრგვალი, 1—2-თესლიანი, წებოვანი კენკრაა, ფერად თეთრი, მოყვითალო, ნარინჯისფერი ან წითელი, პარაზიტობს სხვადასხვა ფოთლოვან და წიწვოვან ხესა და ბუჩქზე.

## გავრცელება
70-მდე სახეობა ბუნებრივად არის გავრცელებული ევროპაში, აზიაში, აფრიკასა და ავსტრალიაში. საქართველოში მხოლოდ ერთი სახეობა გვხვდება — თეთრი ფითრი (Viscum album). უხვად დატოტვილი მარადმწვანე ბუჩქია, რომლის სიმაღლე 1 მ აღწევს. პარაზიტობს ვერხვზე, ცაცხვზე, თელაზე, ვაშლზე, მსხალზე, სოჭზე და სხვა. დიდ ზიანს აყენებს ხეხილს. შხამიანი ნაყოფი აქვს. ფოთოლი შეიცავს სამკურნალო ნივთიერებებს.

## ლიტერატურა 
კატეგორია:ფითრისებრნი
წმინდა ფრუმენტი

thumb|250px|წმინდა ფრუმენტი
**წმინდა ფრუმენტი** — მართლმადიდებელი ეკლესიის წმინდანი, ხსენების დღე   არის ძველი სტილით 30 ნოემბერი, ახალი სტილით - 13 დეკემბერი, ეთიოპიელი მთავარეპისკოპოსი, იგი ღვთის განგებით, ბავშვობიდანვე მეფის კარზე აღიზარდა და მისი სიბრძნისა და გონიერების წყალობით მეფის უახლოესი მრჩეველი და ტახტის მემკვიდრის აღმზრდელი იყო.

ქრისტიანული სწავლების უკეთ გაცნობის მიზნით წმინდანი ალექსანდრიაში ჩავიდა და წმინდა მღვდელმთავარი ათანასე დიდი (326-373, ხს. 15 მაისს) მოინახულა. წმინდა ათანასეს კურთხევით ფრუმენტი აბისინიის ეპისკოპოსად იქნა ხელდასხმული. ასე რომ, ნეტარი ახალ ხარისხში დაუბრუნდა ქვეყანას. წმინდა მღვდელმთავრის ქადაგებისა და სასწაულების გავლენით მეფემ და მისმა მრავალმა ქვეშევრდომმა ნათელიღო. მას შემდეგ, რაც მოციქულებრივი ღვაწლი გასწია აბისინიის ხალხის მოსაქცევად, ფრუმენტი მრავალი წლის მანძილზე ბრძნულად განაგებდა მისადმი მინდობილ სამწყსოს, ბოლოს კი, ღრმად მოხუცებულმა, დაახლოებით 380 წელს მშვიდობით შეჰვედრა სული უფალს.

## ლიტერატურა
*„წმიდანთა ცხოვრება“, ტომი IV, თბილისი, 2003 წ.

## რესურსები ინტერნეტში
*წმიდა ფრუმენტი, ინდოელი (ეთიოპიელი) მთავარეპისკოპოსი

კატეგორია:IV საუკუნის ქრისტიანი წმინდანები
კატეგორია:გარდაცვლილი 380
კატეგორია:სირიელი ქრისტიანი წმინდანები
კატეგორია:დამწერლობის შემქმნელები
კატეგორია:დაბადების წელი უცნობია
წმინდა ფილუმენი

**წმინდა ფილუმენი** —   მართლმადიდებელი ეკლესიის წმინდანი, ხსენების დღე   არის ძველი სტილით 29 ნოემბერი, ახალი სტილით — 12 დეკემბერი.  

წმინდა მოწამე ფილუმენი გალატიის ანკვირიაში ცხოვრობდა და პურის გაყიდვით ირჩენდა თავს. როდესაც იმპერატორმა ავრელიანემ (270-275) ქრისტიანთა დევნა დაიწყო, მოწინააღმდეგეებმა მმართველ ფელიქსთან დაასმინეს — ქრისტეს აღიარებსო. სამსჯავროს წინაშე წარმდგარმა ფილუმენმა არ უარყო ჭეშმარიტი ღმერთი, რისთვისაც საშინლად აწამეს მანამ, სანამ, სისხლისაგან დაცლილი არ გარდაიცვალა. ეს მოხდა 274 წელს.

## ლიტერატურა
*„წმიდანთა ცხოვრება“, ტომი IV, თბილისი, 2003

## რესურსები ინტერნეტში
*წმიდა მოწამე ფილუმენი 

კატეგორია:III საუკუნის ქრისტიანი წმინდანები
კატეგორია:გარდაცვლილი 274
ჩხიკვაძეები

**ჩხიკვაძეები** — ქართული გვარი, რომელიც წარმოშობით არის ჩოხატაურის მუნიციპალიტეტის სოფელ ბუკისციხიდან. ჩხიკვაძეები გვხვდებიან იმერეთსა და აჭარაშიც მაგრამ გვარის ძირძველი წყარო მაინც გურია რჩება. 2010 წლის 10 იანვარს სამების საკათედრო ტაძარში უწმინდესმა და უნეტარესმა სრულიად საქართველოს კათოლიკოს პატრიარქმა ილია II-მ დალოცა ჩხიკვაძეების გვარი. ასევე იკურთხა ჩხიკვაძეების გვარის მფარველი წმინდა გიორგის ხატი, დადგინდა გერბიც.

## რესურსები ინტერნეტში 
* იუსტიციის სახლის მონაცემები
F-14

**F-14** — ამერიკული გამანადგურებელ ბომდამშენი, რომელიც შეიქმნა Ту-16-ის საწინააღმდეგოდ

## ისტორია 
გასული საუკუნის 60-იან წლებში საბჭოთა კავშირის სამხედრო-საჰაერო ფლოტის შეიარაღებაში შორი მოქმედების ფრთიანი რაკეტებით აღჭურვილი ბომბდამშენი-რაკეტმზიდი Ту-16-ები გამოჩნდნენ, აშშ-ის სამხედრო-საზღვაო ძალებს ახალი გზაგადამჭრელი დასჭირდა. ამერიკულმა ფლოტმა არქაული კონსტრუქციისა და ვიწრო სპეციალიზაციის გამო უარი თქვა F-6D-ზე, ასევე F-111-ზე, მისი ძალზე დიდი ზომის გამო, რაც ანგარში საკმაო რაოდენობის თვითმფრინავების განთავსების საშუალებას არ იძლეოდა. 1966 წელს ფირმა GRUMMAN-მა (ის ჯერ კიდევ არ იყო NORTHROP GRUMMAN-ის შემადგენლობაში) დაიწყო ზებგერითი გამანადგურებლის პროექტირება, რომელიც აღჭურვილი იქნებოდა შორსმსროლელი "ჰაერი–ჰაერი" კლასის რაკეტებით.

ახალ თვითმფრინავს ცვლადი ისრისებული ფრთით, TOMCAT-ი უწოდეს – "გრუმანისთვის" ტრადიციული მანქანა "კატები" ადმირალ ტომ კონოლის სახელთან გააერთიანეს. "ბიძია ტომის კატამ" პირველი გაფრენა 1970 წლის 21 დეკემბერს შეასრულა, ორი წლის შემდეგ კი, 1972 წლის 31 დეკემბერს, ფლოტს პირველი სერიული გამანადგურებელი გადასცეს. სხვადასხვა მოდიფიკაციის F-14-ების სერიული წარმოება 1989 წლამდე გრძელდებოდა და სულ ფლოტმა 600-ზე მეტი ამ ტიპის მანქანა მიიღო.

F-14-ს საუცხოო მახასიათებლები ჰქონდა – F-14A-ზე "დროებითი ვარიანტის" სახით დაყენებული TF30-414A ძრავები აშკარად სუსტი და არასაიმედო იყო ტრადიციული ზებგერითი მანქანისთვის, რამაც უამრავი კატასტროფა გამოიწვია, მაგრამ, როგორც ცნობილია არაფერია ისე როგორც დროებითი– თვითმფრინავი F-14A. F-110-ის ახალი ძრავებით სერიულ წარმოებაში "ტომკეტის" პირველი გაფრენიდან 17 წლის შემდეგ ჩაუშვეს, 1987 წელს.

ყველაზე სრულყოფილი კატა F-14D FEET DEFENDER-ი გამოდგა. აზალი ძრავების გარდა, მას მოდერნიზებული ელექტრონიკა ჰქონდა, მაგრამ ძალზე ცოტა გაკეთდა – სულ 32 ცალი ახალი და კიდევ 18 ერთეული F-14A-დან გადაკეთებული იყო.

მიუხედავად ნაკლოვანებებისა, მფრინავებს უყვარდათ F-14 ფრენის სიშორისა და მზლავრი შეიარაღების გამო – რადარი AN\AWG-9 რაკეტა AIM-54 PHOENIX-ებთან ერთდროულად ოთხი სამიზნის დალაშქვრის საშუალებას იძლეოდა (F-14D-ექვსის) ას კილომეტრზე მეტი დისტანციიდან. 2005–06 წლებში F-14-ის ყველა მოდიფიკაცია მოიხსნა აშშ-ის სამხედრო-საზღვაო ძალების შეიარაღებიდან.

## რესურსები ინტერნეტში 
*F-14 U.S. Navy fact file (Archive) and F-14 U.S. Navy history page
*F-14 page on NASA Langley site
*Joe Baugher's Website on Grumman F-14 Tomcat 
* F-14 Tomcat Reference Work, Home of M.A.T.S.
*, recorded 7 February 2006.

კატეგორია:გამანადგურებელ-ბომდამშენები
მარია ნაუმოვა

**მარია ნაუმოვა** ( დ. 23 ივნისი 1973, ლატვია) — ლატვიელი მომღერალი, რომლის სასცენო სახელია **Marie N**. 2002 წელს მან ლატვია გამარჯვება მოუტანა ევროვიზიის სიმღერის კონკურსზე სიმღერით „I Wanna“.

მარია აღმოაჩინა ცნობილმა ლატვიელმა მუსიკოსმა რაიმონდ პაულსმა 1994 წელს, ერთი წლის შემდეგ, რაც მან მონაწილეობა მიიღო ახალგაზრდა ტალანტების კონკურსში. მარიას არ გაუმარჯვია, მაგრამ მან საზოგადოების ყურადღება მიიპყრო.

ნაუმოვას პირველი სოლო ალბომი, რომელიც მთლიანად რუსულენოვანი იყო, გაყიდვაში გამოვიდა 1999 წელს. მომდევნო წელს კი მარიამ პირველად მიიღო მონაწილეობა ევროვიზიის სიმღერის კონკურსის შესარჩევ ტურში, მაგრამ ვერ გაიმარჯვა — მეორე ადგილზე გავიდა. 2001 წელს მან კიდევ მიიღო მონაწილეობა ევროვიზიის ნაციონალურ ფინალში სიმღერით „Hey Boy Follow Me“, რომელმაც ყველაზე მეტი ხმა მიიღო მაყურებლებისაგან, მაგრამ ჟიურიმ ის არ აირჩია. ნაუმოვა იძულებული გახდა ერთი წელი დაეცადა, სანამ ის აირჩიეს ევროვიზიის სიმღერის კონკურს 2002-ზე ლატვიის წარმომადგენლად სიმღერით „I Wanna“, რომელიც მისივე დაწერილი იყო.

ევროვიზიის სიმღერის კონკურს 2002-ზე მარიამ პირველი ადგილი დაიკავა და ლატვიას ევროვიზიაზე პირველი გამარჯვება მოუპოვა.

2002 წლის ნოემბერში ნაუმოვამ ორი ახალი ალბომი გამოუშვა: ინგლისური და ლატვიური.

მარია ნაუმოვა იყო ევროვიზიის სიმღერის კონკურსის წამყვანი 2003 წელს რენარდ კაუპერსთან ერთად (ლატვიერი ჯგუპის Brainstorm-ის წევრი).

დეკემბერში მარიას ბოლო ალბომი „On My Own“ გამოვიდა, რომელშიც შედიოდა სიმღერები ლატვიურ, ფრანგულ, ინგლისურ და პორტუგალიურ ენებზე.

## რესურსები ინტერნეტში
* ოფიციალური საიტი 

კატეგორია:ლატვიელი მომღერლები
კატეგორია:დაბადებული 1973
კატეგორია:ევროვიზიის გამარჯვებულები
კატეგორია:ლატვიის წარმომადგენლები ევროვიზიის სიმღერის კონკურსზე
კატეგორია:ევროვიზიის სიმღერის კონკურსის წამყვანები
კატეგორია:დაბადებული 23 ივნისი
კატეგორია:ცოცხალი ადამიანები
კატეგორია:რიგაში დაბადებულები
ფილარეტ მოწყალე

**ფილარეტ მოწყალე** (გ. 792) — მართლმადიდებელი ეკლესიის წმინდანი, ხსენების დღე არის ძველი სტილით 1 დეკემბერი, ახალი სტილით — 14 დეკემბერი. 

## ბიოგრაფია
ფილარეტ მოწყალე პაფლაგონიის ოლქის (მცირე აზია) სოფელ ამნიაში დაიბადა VIII საუკუნეში. მშობლებმა იგი  ღვთისმოშიშედ აღზარდეს. წმიდანის მეუღლე თეოზვა მდიდარი და დიდგვაროვანი ოჯახის ჩამომავალი იყო. მათ ჰყავდათ შვილები: ძე — იოანე და ორი ასული — იპატია და ევანთია. ფილარეტი დიდ ქონებას ფლობდა და გასცემდა კიდეც მოწყალებას.

ერთხელ პაფლაგონიას არაბები დაესხნენ თავს, ქვეყანა ააოხრეს და ფილარეტიც გაძარცვეს. წმინდანს მხოლოდ ორი ხარი, ცხენი, რამდენიმე სკა, მცირე მამული და სახლი შერჩა. იგი თვითონ ამუშავებდა მიწას, რომ თავისი შრომით მოეპოვებინა სარჩო ოჯახისათვის. ფილარეტის ოჯახს ცხოვრება თანდათან ძალიან გაუჭირდა, მაგრამ იგი უკანასკნელ ქონებასაც გლახაკებს უნაწილებდა, რისთვისაც ხშირად უხდებოდა ცოლ-შვილისაგან საყვედურის მოსმენა.

ამ დროს ბიზანტიის იმპერატორმა ირინემ (797-803 წწ.) თავისი ძისთვის - მომავალი თანამმართველის, კონსტანტინე პორფიროგენეტისთვის (780-797 წწ.) საცოლის ძიება დაიწყო და მთელს იმპერიაში დაგზავნა ელჩები. დესპანებმა შორიდანვე შენიშნეს სხვა სახლებისაგან სიდიდით გამორჩეული ფილარეტის სასახლე და გადაწყვიტეს, იქ გაჩერებულიყვნენ. წმიდანმა მეზობლებისაგან ითხოვა საჭმელ-სასმელი და მალე მდიდრული სუფრა გაიშალა. ელჩებმა მასპინძელთან საუბარში შეიტყვეს, რომ მას სამი შვილიშვილი ჰყავდა, მოუხმეს მათ და ერთ-ერთი — მარიამი სხვა რჩეულ ქალწულებთან ერთად მეფეს წარუდგინეს. მარიამი დედოფალი გახდა, კონსტანტინე პორფიროგენეტმა კი ფილარეტი გულუხვად დაასაჩუქრა.  

უფლისაგან წინასწარ ემცნო აღსასრულის მოახლოება, კონსტანტინოპოლში გაემგზავრა, როდოლფიას მონასტერში მივიდა, თავისი ქონების ნაწილი ამ სავანეს შესწირა, დანარჩენი გლახაკებს დაურიგა და 90 წლის ასაკში გარდაიცვალა 792 წელს. წმინდანი კონსტანტინოპოლში, როდოლფიას სავანეში დაკრძალეს.

## ლიტერატურა
* „წმიდანთა ცხოვრება“, ტომი IV, თბილისი, 2003

კატეგორია:VIII საუკუნის ქრისტიანი წმინდანები
კატეგორია:გარდაცვლილი 792
გლადსტონი

**გლადსტონი** () — ქალაქი ავსტრალიაში. მდებარეობს ქვეყნის აღმოსავლეთ ნაწილში, ქვინზლენდის შტატში. 2021 წლის აღწერის მონაცემებით ქალაქის მოსახლეობა შეადგენს 45 185 ადამიანს. ფართობი — 147 კმ². შტატის ადმინისტრაციულ ცენტრ ბრისბენიდან დაშორებულია 532 კილომეტრით. დაარსდა 1853 წელს. გაშენებულია ტასმანიის ზღვის სანაპიროზე. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ატმოსფერული ნალექების ყოველწლიური რაოდენობა შეადგენს 880.0 მმ-ს.

## რესურსები ინტერნეტში 
* Gladstone Regional Council — 
* Gladstone Ports Corporation (GPC) — 
* Lake Awoonga Fishing Information — 

კატეგორია:ქვინზლენდის ქალაქები
ჩარეტერს-ტაუერსი

**ჩარეტერს-ტაუერსი** () — ქალაქი ავსტრალიაში. მდებარეობს ქვეყნის აღმოსავლეთ ნაწილში, ქვინზლენდის შტატში. 2011 წლის აღწერის მონაცემებით ქალაქის მოსახლეობა შეადგენს 8234 ადამიანს. ჩარეტერს-ტაუერსი შტატის ადმინისტრაციულ ცენტრ ბრიზბენიდან დაშორებულია 1311 კილომეტრით, ქალაქ ტაუნზვილიდან 135 კილომეტრით. ქალაქი დაარსდა 1845 წელს. მისგან რამდენიმე კილომეტრში მდებარეობს ტასმანიის ზღვა. ჩარეტერს-ტაუერსი ზღვის დონიდან მდებარეობს 309,8 მეტრ სიმაღლეზე. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ნალექების ყოველწლიური რაოდენობა შეადგენს 659,5 მმ-ს.

## რესურსები ინტერნეტში 
* Charters Towers City Council website
* Citigold Corporation

## სქოლიო
კატეგორია:ქვინზლენდის ქალაქები
ონეზაშვილები

**ონეზაშვილი** — ქართული გვარი.

## წარმოშობა
გვარი ონეზაშვილი წარმოდგება სახელი ონესას ფუძიდან. შემდეგ ფუძისეული „ს“ შეიცვალა  „ზ“-თი  და ონეზაშვილად დაიწერა.
სამოქალაქო რეესტრის 2010 წლის მონაცემებით, საქართველოში სულ 265 ონეზაშვილი ცხოვრობს. აქედან 85 კასპის რაიონში, ძირითადად კი, კასპის მუნიციპალიტეტის სოფელ სასირეთში, 50 გორის რაიონში, 109 თბილისში. რამდენიმე ოჯახი ცხოვრობს ასევე კახეთში. კახეთსა და გორის რაიონში ონეზაშვილები სავარაუდოდ კასპის რაიონიდან   გადასახლდნენ. გორელი ონეზაშვილების ცნობით, მათი წინაპარი დასახლდა გორის რაიონის სოფელ ახალსოფელში, თუმცა არ იციან ეს ზუსტად როდის მოხდა და საიდან ჩავიდა.სავარაუდოდ ეს მე–19 საუკუნის მიწურულს, ან მე–20 საუკუნის დასაწყისში უნდა მომხდარიყო.რაც შეეხება კასპის რაიონის სოფელ სასირეთს,სადაც ონეზაშვილთა უმრავლესობა ცხოვრობს, შემორჩენილია ძველი საფლავის ქვა, რომელიც მე–19 საუკუნით თარიღდება და ზედ ონეზაშვილის გვარია ამოტვიფრული. ონეზაშვილები თბილისში  სასირეთიდან და გორიდან არიან გადასახლებულები.რამდენიმე ათეული ონეზშვილი ცხოვრობს რუსეთის სხვადასხვა ქალაქშიც. ისინი იქ საბჭოთა პერიოდში გადასახლდნენ. 

საარქივო ჩანაწერებში გვარი ონეზაშვილი XVII საუკუნეში გვხვდება. სახელმწიფო არქივში ინახება ამავე საუკუნის თამასუქი, რომლის მიხედვით ერთ-ერთ ონეზაშვილს ეპისკოპოსისაგან ვალი ჰქონია აღებული.

## რესურსები ინტერნეტში
* ქართული გვარების გავრცელების არეალი
* იუსტიციის სახლის მონაცემები 

## სქოლიო
*
ტასმანიის ველური ბუნება

**ტასმანიის ველური ბუნება** — იუნესკოს მსოფლიო მემკვიდრეობის ძეგლი სამხრეთ-დასავლეთ, დასავლეთსა და ცენტრალურ ტასმანიაში, ავსტრალია. 

ტასმანიაში არის სხვა რამდენიმე ზონა, რომელსაც შეიძლება ვუწოდოთ ველური ბუნება, ამიტომ აქ ასევე არის ორგანიზაცია, რომელიც ცნობილია სახელწოდებით ტასმანიის ველური ბუნების საზოგადოება. იგი მოიცავს ტასმანიის 20%-ს, 13,800 კმ²-ს.

## იხილეთ აგრეთვე
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* World heritage listing for Tasmanian Wilderness
* Tasmanian Parks & Wildlife Service site 
* Position of World Heritage Area 
* UNESCO site

კატეგორია:ტასმანიის დაცული ტერიტორიები
კატეგორია:მსოფლიო მემკვიდრეობის ძეგლები ავსტრალიაში
დიდი ცისფერი მთების ტერიტორია

**დიდი ცისფერი მთების ტერიტორია** — მსოფლიო მემკვიდრეობის ძეგლი ახალი სამხრეთი უელსის ქალაქ ლურჯი მთების მახლობლად, ავსტრალიაში. 

ტერიტორიის ფართობია 10 300 კმ². აქ არის უსწორმასწორო პლატო, ფრიალო კლდეები, ღრმა, მიუდგომელი ხეობები, მდინარეები და ტბები.

2000 წლის 29 ნოემბერს, ტერიტორია შეიყვანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*Blue Mountains virtual video tour. 
*Gundungurra Blue Mountains Aboriginal traditional owners. 
*Nomination of the Greater Blue Mountains Area for inscription on the World Heritage List by the Government of Australia 1998
*Greater Blue Mountains Area 
*The Greater Blue Mountains Area, New South Wales, Australia  
*Blue Mountains World Heritage Institute
კვიპროსის პრეზიდენტი

**კვიპროსის პრეზიდენტი** — კვიპროსის სახელმწიფოს და მთავრობის მეთაური, მოსახლეობა ირჩევს 5 წლის ვადით. თანამდებობა დაარსდა 1960 წელს, მას შემდეგ რაც კვიპროსის რესპუბლიკამ გაერთიანებული სამეფოსგან დამოუკიდებლობა გამოაცხადა. კვიპროსის ამჟამინდელი პრეზიდენტია ნიკოს ანასტასიადესი. ევროპის კავშირის წევრი სხვა ქვეყნებისგან განსხვავებით კვიპროსის პრეზიდენტი ფლობს მნიშვნელოვან ძალაუფლებას, ის ერთადერთია ძლიერი საპრეზიდენტო რესპუბლიკური მოდელის მმართველობით.

## კვიპროსის პრეზიდენტების სია 
## რესურსები ინტერნეტში
* კვიპროსის ისტორიის ქრონოლოგია
* კვიპროსის პრეზიდენტები 

კატეგორია:კვიპროსი
კატეგორია:აზიის ქვეყნების პრეზიდენტები
*
უმაღლესი ლიგის პლეი-ოფები

**უმაღლესი ლიგის ფლეი-ოფები** არის საკვალიფიკაციო ეტაპი საქართველოს ფეხბურთში უმაღლეს ლიგაში ადგილის მოსაპოვებლად. ერთმანეთს უპირისპირდებიან უმაღლესი ლიგის ბოლოადგილოსნები და პირველი ლიგის პირველიადგილოსნები.

## შედეგები
### 1991
### 1999
;პირველი რაუნდი

ბოლნისის სიონმა უარი თქვა უმაღლეს ლიგაში მონაწილეობაზე. თსუ თბილისი ლიგაში გადავიდა
----

დინამო-2 თბილისი ლიგაში გადავიდა და დაერქვა ნორჩი დინამოელი.
----
;მაორე რაუნდი

### 2000
*არ გამართულა*
### 2001
### 2002
### 2003
### 2004
### 2005
''არ გამართულა
### 2006
### 2007
### 2008
### 2011
### 2012
ფლეი-ოფები
პლანეტა 51

**პლანეტა 51** () — 2009 წლის ესპანური ანიმაციური ფილმი, რომელიც ვრცელდება აშშ კომპანიის TriStar Pictures მიერ.

## სიუჟეტი 
პლანეტა 51-ზე თვლიან, რომ გალაქტიკა ძალიან ვიწრო არის. მაგრამ მოულოდნელად ჩამოდის ადამიანი პლანეტა დედამიწიდან, რომელიც ყველას ჰგონია საზარელი დამპყრობელი - სინამდვილეში კი მისი ამოცანა მხოლოდ ამ პლანეტაზე ამერიკული დროშის დადგმაა. მხოლოდ ლემი, მოზარდი უცხოპლანეტელი, ენდობა მას. მილიტარული ძალები იპყრობენ ადამიანს, რომელსაც ჩაკ ბეიკერი ჰქვია. ისინი ცდილობენ დაადგინონ, თუ როგორი აგებულება აქვს მის ტვინს, ამიტომაც პროფესორი კრიპლის აპირებს მის გაკვეთას. მაგრამ ბეიკერთან დამეგობრებული უცხოპლანეტელები საშველად მოდიან. საბოლოოდ ბეიკერი მშვიდობით ბრუნდება დედამიწაზე.

## გმირებს ახმოვანებენ 
* დუეინ ჯონსონი - კაპიტანი ჩაკ ბეიკერი
* ჯესიკა ბილი - ნირა, ლემის შეყვარებული
* ჯასტინ ლონგი - ლემი და რობოტი როვერი
* შონ უილიამ სკოტი - სკიფი
* გერი ოლდმენი - გენერალი გროული
* ჯონ კლისი - პროფესორი კრიპლი
* რაიან როზენფელდი - მარვი
## რესურსები ინტერნეტში 
* ოფიციალური საიტი

კატეგორია:2009 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:ესპანური ფილმები
კატეგორია:ესპანური ანიმაციური ფილმები
რუსეთი ევროვიზიის სიმღერის კონკურსზე

[thumb||right|200px||[იულია სავიჩევა სტამბოლში (2004)]]

[thumb||right|200px|[Serebro ჰელსინკიში (2007)]]
[thumb||right|200px|[დიმა ბილანი ბელგრადში (2008)]]
[thumb||right|200px|[ანასტასია პრიხოდკო მოსკოვში (2009)]]

**რუსეთმა** ევროვიზიის სიმღერის კონკურსში მონაწილეობა 13-ჯერ მიიღო. რუსეთის დებიუტი შედგა 1994 წელს, მას შემდეგ რაც რუსეთი გახდა ევროპის მაუწყებელთა გაერთიანების წევრი. 2000 და 2006 წლებში რუსეთი გავიდა მე-2 ადგილზე: ალსუ სიმღერით "Solo" და დიმა ბილანი სიმღერით "Never Let You Go". 2003 და 2007 წელს რუსეთმა მე-3 ადგილი დაიკავა ევროვიზიის სიმღერის კონკურსზე: ტატუ სიმღერით "Ne Ver', Ne Boysia" და Serebro სიმღერით "Song Number 1".
რუსეთმა ევროვიზიის სიმღერის კონკურსი 2008 წელს მოიგო, როდესაც დიმა ბილანმა, რომელიც მეორედ იღებდა მონაწილეობას, გაიმარჯვა სიმღერით Believe.

## მონაწილეები 
## ხმის მიცემის ისტორია (1994-2009) 
*რუსეთმა მისცა* ყველაზე მეტი ხმა...

*რუსეთს მისცეს* ყველაზე მეტი ხმა..

## მასპინძლობა 
## სქოლიო 
## რესურსები ინტერნეტში 
* Points to and from Russia  *eurovisioncovers.co.uk*
* 

კატეგორია:რუსული მუსიკა
აბო თბილელის ნიში

thumb|აბო თბილელის ნიში
thumb|წმ. აბო თბილელი, მოზაიკა
**აბო თბილელის ნიში** დგას მდინარე მტკვრის პირას, მეტეხის ტაძრის ძირში. ტაძრის ამჟამინდელი სახე აღდგენილია იმ ფოტოსურათების მიხედვით რომლებმაც ჩვენამდე მოაღწია.

ეპისკოპოს კირიონ საძაგლიშვილის (1917-18 წ. კათალიკოს-პატრიარქი) ნაშრომში „წმ. მოწამე აბო ტფილელი“ ვკითხულობთ: 
 

## რესურსები ინტერნეტში 
* წმინდა აბო თბილელის სახელობის ტაძარი

კატეგორია:თბილისის ეკლესიები
კატეგორია:XX საუკუნის ეკლესიები